**INDOKLÁS**

**Szuha Község Önkormányzata Képviselő-testületének az önkormányzat 2019. évi költségvetésének végrehajtásáról szóló 5/2020.(VI.30.) számú rendeletének indoklása**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indoklás**

Szuha Község Önkormányzata Képviselő-testülete az Államháztartásról szóló 2011. évi CXCV. törvény 91. § (1) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontja szerinti feladatkörében eljárva alkotja meg az önkormányzat 2019. évi költségvetésének végrehajtásáról szóló rendeletet. A zárszámadási rendelet a törvényi előírásoknak megfelelően – a jóváhagyott költségvetés szerinti szerkezetben – tartalmazza Szuha Község Önkormányzatának 2019. évi költségvetése végrehajtásának adatait.

**Részletes indokolás**

Az 1. §-hoz

Az önkormányzati rendelet hatályáról rendelkezik.

A 2. §-hoz

Tartalmazza a költségvetés végrehajtásából adódó bevételi és kiadási főösszegek teljesítési adatait, a maradvány részletezését.

A 3. §-hoz

Jóváhagyja az önkormányzat – finanszírozási célú pénzügyi műveletek nélküli – bevételi és kiadási főösszegét.

A 4. §-hoz

Tartalmazza a működési célra átadott támogatások valamint felhalmozási célú támogatások részletezését, valamint az önkormányzat 2019. évi költségvetése végrehajtásának pénzügyi mérlegét, felhalmozási bevételeit és kiadásait.

Az 5. §-hoz

A maradvány felhasználásáról rendelkezik.

A 6. §-hoz

Bemutatja az önkormányzat vagyonának alakulását, részletezi a közhatalmi bevételeket, az önkormányzat által nyújtott ellátásokat, az átvett pénzeszközöket, ismerteti továbbá az önkormányzat hiteleinek alakulását, az eredménykimutatást és a személyi juttatások alakulását.

A 7.§-hoz

A Szuhai Kikerics Óvoda 2019. évi költségvetésének beszámolóját tartalmazza.

A 8. §-hoz

Az önkormányzat 2019. évi költségvetéséről szóló 1/2019.(III.14.) számú rendeletét végrehajtottnak tekinti, azt hatályon kívül helyezi.

9. §-hoz

A költségvetési rendelet hatálybalépésére vonatkozó szabályozást tartalmazza.